**OČI**

Oči su raznih boja

izgleda i veličine.

I nitko ne vidi isto.

Neki vide slabije, a neki bolje

neki crno bijelo, a neki šarene boje.

Svako je oko posebno

jedno ili dvoje

jer sretni su ljudi koji vide

sunce na nebu

ili zvjezdane noći.

Lijepo je vidjeti kad imaš oči.

Nekada očima govorimo

bolje nego ustima,

pokazujemo osjećaje

bez ikakvoga govora.

Kao što tugu prepoznajemo

kad iz oka suza teče

ili kad se oči uzdignu

tad čovjek pun je sreće.

No, oči imaju manu.

Nekad čovjeka mogu prevariti,

ono loše dobrim pokazati

jer s očima nikad ne znamo

hoćemo li vidjeti ono što želimo.

Helena Perhoč

7. razred

Osnovna škola Domašinec

Mentor: Sanja Vebarić